钦定古今图书集成/明伦汇编/闺媛典/第072卷 > 许志超妻叶坤随
## 钦定古今图书集成/明伦汇编/闺媛典/第072卷 > 许志超妻叶坤随

按《安溪县志》：“叶坤，随邑穷山人女也。年十九，嫁许志
超。越七月，志超病死，坤随坐卧柩侧不离次。越三日，
焚香告灵，剪发誓死，绝饮食者五日。姑强之歠米饮
而已。或劝之曰：‘妇诚自苦，顾我等居穷山中，幽遐僻
远，孰知而推扬之者’？氏曰：‘各自尽耳’。越二旬，悉分簪
珥于诸娣姒，诸娣姒悲不胜，坤随颜色如常，拜舅姑”
及夫弟，自缢死。万历二十一年，事闻，旌表。